**PLAN BORBE PROTIV KORUPCIJE**

**JAVNE USTANOVE OSNOVNA ŠKOLA „SLAVINOVIĆI“ TUZLA**

**sa Akcionim planom za provođenje**

**Tuzla, februar 2018. godine**

1. **UVOD**

Društveni i politički napredak svakog društva zavisi od sposobnosti da se efikasno suprostavi svakom vidu kriminaliteta, a posebno jednom od njegovih najtežih oblika, korupciji. Provođenje sveobuhvatnih političkih, institucionalnih i društvenih reformi su pretpostavka za uspješnu borbu protiv korupcije. U tom kontekstu, Javna ustanova Osnovna škola „Slavinovići““ Tuzla (u daljem tekstu: Škola) ima zadatak i odgovornost u ostvarivanju specifičnih ciljeva.

Korupcija predstavlja devijaciju osnovnih društvenih načela, te je u različitim oblicima i razmjerama prisutna svugdje. Faktori koji utiču na stanje i rasprostranjenost korupcije su raznovrsni, a posljedice u životu običnog građanina i cjelokupnog društva su mnogobrojne i teške. U društvenom smislu posmatrano, korupcija utiče na izmijenjen sistem vrijednosti, dok u političkom smislu narušava legitimitet i ugled institucija vlasti, ugrožava ostvarenje načela pravne države, uzrokujući nepovjerenje građana u vlast i političku nestabilnost povećavanjem jaza između vladajuće elite i običnog građanina.

Borba protiv korupcije prije svega zahtijeva detekciju slabosti organizacione strukture i poslovanja institucije, kao i manjkavosti zakonodavnog okvira u području djelovanja, a predstavlja dug i kompleksan proces u kojem nema brzih i jednostavnih rješenja, te zahtijeva kontinuiranu aktivnost.

Planom borbe protiv korupcije škole, predviđene su provodive, jasne i konkretne aktivnosti koje uvažavaju spečifičnost nadležnosti ove ustanove, a proizilaze iz Programa borbe protiv korupcije na području Tuzlanskog kantona za 2016.-2019. koji je usklađen sa državnom Strategijom i Akcionim planom za provedbu Strategije za borbu protiv korupcije 2015.-2019., kao krovnih strateških dokumenata. Ovakav koncept omogućava adekvatno praćenje i lakše izvještavanje o statusu aktivnosti koje se provode na nivou institucije, a koje proizilaze iz kantonalne odnosno državne strategije.

1. **Definicija pojma korupcije**

Prilikom definisanja pojma korupcije, bitno je omogućiti da se ova pojava kasnije može razlikovati od slučajeva kada je prisutnost u odlučivanju posljedica predrasuda ili naklonosti, a ne namjere da se ostvari neka pogodnost za sebe ili drugoga, kao i od okolnosti u kojima je štetna odluka rezultat nedostatka informacija ili znanja kojima donosilac odluke raspolaže.

Definicija korupcije sadržana u Zakonu o Agenciji za prevenciju korupcije i koordinaciju borbe protiv korupcije („Službeni glasnik BiH“ broj: 103/09 i 58/13), korupciju određuje kao „ *svaku zloupotrebu moći povjerene javnom službeniku ili licu na političkom položaju na državnom, entitetsko, kantonalnom nivou, nivou Brčko Distrikta Bosne i Hercegovine, gradskom ili općinskom nivou, koja može dovesti do privatne koristi. Korupcija posebno može uključivati direktno ili indirektno zahtijevanje, nuđenje, davanje ili prihvaćanje mita ili neke druge nedopuštene prednosti ili njenu mogućnost, kojima se narušava odgovarajuće obavljanje bilo kakve dužnosti ili ponašanja očekivanih od primaoca mita“*.

1. **Vizija i osnovni ciljevi Plana borbe protiv korupcije**

Planom se pod pojmom korupcije podrazumijevaju mjere i preventivne aktivnosti na planu provedbe zakonskih i podzakonskih propisa, koordinacija i saradnja sa drugim institucijama kantona, širenje svijesti o potrebi i mehanizmima borbe protiv korupcije.

Imajući u vidu navedeno, vizija je po isteku dvogodišnjeg perioda primjene Plana, u skladu sa Programom borbe protiv korupcije na području Tuzlanskog kantona postići sljedeći rezultat: ustanovljen efikasan sistem i postignuti prepoznatljivi rezultati u borbi protiv korupcije.

Osnovni ciljevi Plana mogu se predstaviti kao stvaranje preduslova za sprečavanje i suzbijanje korupcije u oblasti koja je nadležnost škole kroz jačanje institucionalnog okvira, efikasniju prevenciju, otkrivanje i sankcionisanje počinilaca koruptivnih djela, a uz adekvatnu edukaciju i uspostavljanje monitoringa provedbe utvrđenih aktivnosti. Istovremeno, usklađivanjem normativne regulative i koordinacije sa nosiocima aktivnosti na realizaciji strateških dokumenata viših nivoa vlasti, koji u bitnoj mjeri predstavljaju strateški okvir i orijentir općeg zajedničkog nastupanja u borbi protiv korupcije, intencija je da se stvore pretpostavke za odlučnu i sveobuhvatnu borbu protiv korupcije.

1. **Odgovornost institucije u borbi protiv korupcije**

U skladu sa Programom borbe protiv korupcije na području Tuzlanskog kantona za 2016. – 2019.godinu i Akcionim planom za provedbu tog programa, škola je obavezna izraditi i usvojiti strateške dokumente za borbu protiv korupcije, te vršiti praćenje realizacije i izvještavati o realiziranim aktivnostima postavljenim strateškim dokumentima.

Imajući u vidu odgovornost škole kao obrazovne ustanove, naša je obaveza da ličnim primjerom pokažemo spremnost za borbu protiv korupcije, što između ostalog uključuje uspostavu funkcionalnog sistema koordinacije aktivnosti usmjerenih na borbu protiv korupcije unutar ministarstva, kako bi se osigurao kontinuitet i održivi rezultati aktivnosti utvrđenih Planom borbe protiv korupcije i osiguralo provođenje i poštivanje zakonodavnog okvira za borbu protiv korupcije.

Posebna odgovornost jeste podizanje svijesti uposlenika škole o rizicima korupcije, te jačanje postojećeg negativnog mišljenja o korupciji.

1. **Finansijska projekcija implementacije Plana borbe protiv korupcije**

Provođenje ciljeva i aktivnosti navedenih u Planu borbe protiv korupcije, škola će vršiti u skladu sa planiranom dinamikom realizacije i potrebnim finansijskim sredstvima u okviru Budžeta Tuzlanskog kantona i u skladu sa Zakonom o izvršenju Budžeta.

1. **Zakonodavni okvir u borbi protiv korupcije na području Tuzlanskog kantona**

Zakoni koji direktno ili indirektno regulišu oblast borbe protiv korupcije su:

* Zakon o Agenciji za prevenciju korupcije i koordinaciju borbe protiv korupcije („Službeni glasnik BiH“ broj: 103/09, 58/13)
* Izborni zakon Bosne i Hercegovine („Službeni glasnik BIH“ broj: 23/01, 07/02, 09/02, 20/02, 25/02, 04/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13 i 07/14)
* Zakon o javnim nabavkama („Službeni glasnik BiH“ broj: 39/14)
* Zakon o slobodi pristupa informacijama u Federaciji Bosne i Hercegovine („Službene novine Federacije BiH“ broj: 32/01 i 48/11)
* Zakon o osnovnom odgoju i obrazovanju („Službene novine Tuzlanskog kantona“ broj:9/15 i 6/16)
1. **Strateški okvir za borbu protiv korupcije**

Strateški okvir za borbu protiv korupcije predstavljaju:

* Strategija za borbu protiv korupcije BiH 2015 – 2019.
* Program borbe protiv korupcije na području Tuzlanskog kantona za 2016. – 2019.
1. **Međunarodni dokumenti u borbi protiv korupcije**

Najznačajniji međunarodni dokumenti u oblasti borbe protiv korupcije, potpisani i ratifikovani od strane Bosne i Hercegovine su:

* Krivično-pravna konvencija protiv korupcije (CriminalLawConvention on Corruption, Strazbourg, 27.10.1999. godine, stupila na snagu 01.07.2002.godine, u odnosu na BiH stupila na snagu 01.07.2002.godine, objava „Službeni glasnik BiH“ broj: 36/2001)
* Građansko-pravna konvencija protiv korupcije (Civil LawConventionofCorruption, Strazbourg, 04.11.1999., stupila na snagu 01.11.2003.godine, u odnosu na BiH stupila na snagu 01.11.2003.godine, objava „službeni glasnik BiH“ broj:36/2001)
* Konvencija Ujedinjenih naroda protiv transnacionalnog organiziranog kriminala (ConventionagainstTransnationalOrganizedCrime, Palermo, 15.11.2000.godine, stupila na snagu u međunarodnom i unutrašnjem smislu 29.09.2003.godine, objava „Službeni glasnik BiH“ – Međunarodni ugovori 05/2006)
* Konvencija Ujedinjenih Naroda protiv korupcije (ConventionagainstCorruption, stupila na snagu 14.12.2005.godine, u odnosu na BiH stupila na snagu 26.10.2006.godine, objava „Službeni glasnik BiH“ – Međunarodni ugovori 05/2006)
* Konvencija o pranju, traganju, privremenom oduzimanju i oduzimanju prihoda stečenihkrivičnim djelom (Convention on Laundering, Search, SeizureandConfiscationoftheProceedsfromCrime, Strazbourg, 08.11.1990.godine,m stupila na snagu 01.09.1993.godine, u odnosu na BiH stupila na snagu 01.07.2004. godine, objava „Službeni glasnik BiH“ - Međunarodni ugovori broj:04/2006)
1. **Pregled aktivnosti iz Plana borbe protiv korupcije**

|  |  |  |  |  |
| --- | --- | --- | --- | --- |
| **R/B** | **Aktivnosti** | **Vremenski rok** | **Nosilac realizacije** | **Indikatori uspješnosti** |
| 1. | Uspostavljanje otvorenih komunikacijskih kanala u cilju davanja poticaja korisnicima usluga ili zaposlenicima škole da prijave korupciju, izrada informativnog materijala, postavljanje zaključanog poštanskog sandučeta na vidnom mjestu u školi, posebna e-mail adresa oglašena na web stranici škole | 6 mjeseci po donošenju Akcionog plana škole | Direktor i Tim za monitoring i koordinaciju | Ostvarena mogućnost prijavljivanja koruptivnih radnji i onemogućena pojava istih |
| 2. | Imenovati kontakt osobu koja će biti zadužena za saradnju sa tijelom za sprečavanje korupcije | Prva godina | Direktor  | Određena kontakt osoba |
| 3. | Jačanje značaja i uvažavanje izvještaja i preporuka koje nemaju nalogodavni karakter na način da se osigura veći stepen obaveze postupanja po istom | Kontinuirano | Direktor  | Poboljšanje kvaliteta rada |
| 4. | Uspostaviti obavezu javnog objavljivanja ugovora o javnoj nabavci i anekse ugovora | Kontinuirano | Direktor  | Ostvarena transparentnost u trošenju budžetskih sredstava |
| 5. | Uspostaviti plan integriteta – utvrditi mjesta podložna korupciji i jasno definisati procedure postupanja na rizičnim pozicijama | Jedan mjesec po donošenju Akcionog plana | Direktor  | Spriječena mogućnost za pojavu koruptivnih radnji na „rizičnim pozicijama“ – izvršen pregled rizika u određenim oblastima rada |
| 6. | Analizirati i reducirati slabosti u smislu privilegiranja osoba radi stranačkog ili drugog opredjeljenja, osobnih ili porodičnih veza u procesu zapošljavanja | Kontinuirano  | Školski odborDirektor | Obezbjeđena dosljedna primjena Pravilnika o uslovima, kriterijima i postupku zapošljavanja u javnim ustanovama osnovnog i srednjeg obrazovanja na području TK , spriječeno koruptivno djelovanje  |
| 7. | Promovirati odgovorno ponašanje radnika, učenika i roditelja, domaćinskog odnosa, normativnog uređenja i etičkog ponašanja u javnom životu škole i sredine u kojoj žive | Kontinuirano | DirektorPedagog | Podignuta svijest o etičkim vrijednostima |
| 8. | Obezbijediti provođenje zakona o slobodi pristupa informacijama, ustanoviti smjernice za njegovu primjenu i izvršiti neophodnu obuku osoblja | Kontinuirano  | Direktor  | Obezbijeđen transparentan rad škole u društvenoj zajednici |

Plan borbe protiv korupcije odražava strateško opredjeljenje škole za efikasnu prevenciju korupcije.

U cilju osiguranja implementacije Plana borbe protiv korupcije, škola će uvesti sistem minitoringa provedbe Plana borbe protiv korupcije, što podrazumijeva poduzimanje kontinuiranih aktivnosti na praćenju i evaluaciji stanja implementacije pojedinačnih mjera i aktivnosti. Svrha praćenja i evaluacije nije samo prikupljanje podataka o napretku ili nerealiziranim mjerama po Planu, nego i poduzimanje mjera na otklanjanju ili umanjenju nedostataka, odnosno identifikaciji novih elemenata koji bi se mogli ugraditi u postojeće ili nove strateške mjere s ciljem što efikasnije prevencije korupcije.

Monitoring je zasnovan prvenstveno na procesu izvještavanja Tima za sprečavanje korupcije na području Tuzlanskog kantonu, putem elektronske aplikacije. Nosioci aktivnosti u procesu izvještavanja i razmjene informacija su koordinator i radni tim za monitoring i koordinaciju provođenja akcionog plana škole.

1. **Monitoring i koordinacija provođenja akcionog plana**

|  |  |  |  |  |  |
| --- | --- | --- | --- | --- | --- |
| R/B | Aktivnosti | Mjere | Rok | Odgovorne institucije | Potrebni resursi |
| 1. | Formirati radni tim za monitoring i koordinaciju provođenja akcionog plana | Suzbijanje korupcije | Prvi mjesec po usvajanju Plana borbe protiv korupcije | Škola  | Zaposlenici |
| 2. | Uraditi Poslovnik o radu radnog tima za monitoring i koordinaciju provođenja Akcionog plana | Suzbijanje korupcije | Prvi mjesec po usvajanju Plana borbe protiv korupcije | Škola | Zaposlenici |
| 3. | Godišnje informisati rukovodioca organa uprave o rezultatima primjene Plana borbe protiv korupcije | Transparentnost | Kontinuirano  | Škola | Zaposlenici |

1. **Vremenski okvir Plana borbe protiv korupcije**

Vremenski okvir Plana borbe protiv korupcije škole određen je u skladu sa Smjernicama za izradu planova za borbu protiv korupcije i obuhvata period od dvije godine.

 **D I R E K T O R**

**Broj: 118/18 \_\_\_\_\_\_\_\_\_\_\_\_\_**

**Datum: 22.02. 2018. godine**